EkBass/fiwiki-20250220-pages-articles huggingface dataset:
Let’s Spend the Night Together

”Let’s Spend the Night Together” on brittiläisen The Rolling Stones -yhtyeen vuonna 1967 ilmestynyt kappale ja single. Koska laulun sanoitusta pidettiin Yhdysvalloissa liian seksuaalisesti vihjailevana, radioasemat soittivat ”Let’s Spend the Night Togetherin” sijaan singlen b-puolta, ”Ruby Tuesdayta”, joka nousi listaykköseksi. Olemattoman markkinoinnin vuoksi ”Let’s Spend the Night Together” ei noussut Yhdysvalloissa sijaa 55 korkeammalle, mutta Britanniassa se pääsi listan kolmanneksi ja sitä myytiin noin 250 000 kappaletta. Nyman 1995, s. 77. Yhtyeen laulajan Mick Jaggerin entinen tyttöystävä Marianne Faithfull on väittänyt, että Jagger kirjoitti laulun sanat heidän ensimmäisen yhdessä viettämänsä yön jälkeen. Kappaleessa on Rolling Stonesin saralla erikoista se, että johtava instrumentti on kitaran sijaan piano. Rohkean sanoituksen vuoksi Jaggeria vaadittiin laulamaan kappaleen sanat ”Let’s spend the night together” muodossa ”Let’s spend some time together”, kun yhtye esiintyi yhdysvaltalaisessa Ed Sullivan Show -televisio-ohjelmassa. Nyman 1995, Onnenpäivät 2, s. 77 Hän ilmaisi tyytymättömyytensä ratkaisuun pyörittämällä silmiään joka kerta laulaessaan sensuroidut sanat. ==Kappaleet singlellä== A-puoli # B-puoli # * ==Lähteet== * ===Viitteet=== Luokka:The Rolling Stonesin kappaleet Luokka:Vuoden 1967 kappaleet
Vincent Lopez

Vincent Lopez (30. joulukuuta 1895 Brooklyn, New York – 20. syyskuuta 1975 Miami Beach, Florida) oli yhdysvaltalainen pianisti ja yhtyeenjohtaja. Lopezin isä halusi pojastaan papin, joten isä lähetti hänet luostariin 12-vuotiaana. Pojan pianonsoittoa kuullut luostarin apotti kuitenkin suositteli uraa musiikin parissa. Hänen yhtyeessään esiintyivät vuosien varrella muun muassa Xavier Cugat, Tommy Dorsey, Jimmy Dorsey ja Artie Shaw. Lopezin yhtye esiintyi 27 vuoden ajan Hotel Taftissa, New Yorkissa. Hän on saanut tähden Hollywood Walk of Famelle. == Lähteet == == Aiheesta muualla == * * Craig's Bigbands and BigNames: Vincent Lopez Luokka:Yhdysvaltalaiset pianistit Luokka:Yhdysvaltalaiset orkesterinjohtajat Luokka:Hollywood Walk of Fame Luokka:Vuonna 1895 syntyneet Luokka:Vuonna 1975 kuolleet
Wangdue Phodrang (piirikunta)

Wangdue Phodrang on yksi Bhutanin 20 piirikunnasta (dzongkhag). Sen asukasluku on vuoden 2017 väestönlaskennan mukaan 42 186. Piirikunnan pääkaupunki on Wangdue Phodrang. == Lähteet == == Aiheesta muualla == Luokka:Bhutanin piirikunnat
Abdelmoumene Djabou

Abdelmoumene Djabou (s. 31. tammikuuta 1987 Sétif, Algeria) on algerialainen jalkapalloilija. Hyökkäävänä keskikenttäpelaajana pelaava Djabou edustaa Tunisian pääsarjassa Club Africainia. ==Maajoukkueura== Djabou sai ensimmäisen maajoukkuekutsunsa Keski-Afrikan tasavaltaa vastaan pelattavaan Afrikan- mestaruuskisojen karsintaotteluun.Liste des joueurs convoqués pour le match R C A / ALGERIE FAF 21.9.2010 Viitattu 18.11.2010 Ensimmäisen maaottelunsa Djabou pelasi Pohjois-Irlantia vastaan 17. marraskuuta 2010. ===MM-kisat 2014=== Djabou valittiin vuoden 2014 MM-kisoihin. Hän pelasi avausottelunsa alkulohkon toisessa ottelussa Etelä-Koreaa vastaan, jossa hän onnistui myös maalinteossa.Algeria teki ennätyksellisen määrän maaleja - Etelä-Korean jatkohaaveille kuolinisku yle.fi 22.6.2014 Viitattu 23.6.2014 Djabou tuli vaihdosta kentälle neljännesvälierä ottelussa Saksaa vastaan, jossa hän onnistui myös maalinteossa jatkoajalla. ==Lähteet== Luokka:Algerialaiset jalkapalloilijat Luokka:Vuonna 1987 syntyneet Luokka:Elävät henkilöt
Vågsøy

thumb|250px|Måløy Vågsøy on entinen kunta Sognin ja Fjordanen läänissä Norjassa. Kunnan hallinnollinen keskus oli Måløy. Kunnan sisäosassa oleva vuono on nimeltään Nordfjord. Kunnassa oli vuoden 2018 lopussa 5 970 asukasta. Vågsøy yhdistettiin vuonna 2020 Floran kanssa uudeksi Kinnin kunnaksi. Vågsøyn kunta oli Norjan toiseksi suurin kalastuskunta. == Media == Paikallislehti Fjordenes Tidende ilmestyy kahdesti viikossa. == Kyliä Vågsøyn kunnassa == * Bryggja * Degnepoll * Holvik * Kvalheim * Langenes * Måløy * Raudeberg * Refvik * Silda * Tennebø * Totland * Vedvik * Vågsvåg == Lähteet == ==Aiheesta muualla== *
Eläintenpalvonta

Eläintenpalvonta eli zoolatria on johonkin eläinlajiin kohdistuvaa uskonnollista kunnioitusta. Se perustuu katsomukseen, jonka mukaan luonnossa on paljon ihmisten tavoin ajattelevia olentoja.Uusi tietosanakirja, Tietosanakirja oy 1960–1966, hakusana eläintenpalvonta. Palvonta kohdistuu yleensä lajeihin, jotka ovat voimakkaita, vaarallisia, elintavoiltaan huonosti tunnettuja tai taloudellisesti tärkeitä. Eläintenpalvonta liittyy dynamismiin, joka katsoo kaikkeen olevaan, sekä elolliseen että elottomaan, kuuluvan persoonattoman voiman. Palvonnan kohteena on joko laji yleensä, jota edustaa tavallisesti yksi yksilö, tai lajin yliluonnollinen "eläinten herra" eli haltijaeläin. Usein palvonta ei kohdistu eläimeen sinänsä, vaan voimaan tai olentoon, jolla on eläimen hahmo tai joka on asettunut eläinyksilöön. Yliluonnollisen olennon käsittämistä eläinhahmoiseksi nimitetään zoomorfismiksi ja elollisiin tai elottomiin olioihin sisältyviin sieluihin uskomista kutsutaan animismiksi.Otavan iso tietosanakirja, Otava 1960–1965, hakusana eläintenpalvonta. Yleisimpiä palvottuja eläimiä ovat hevonen, jänis, karhu, kettu, kissa, kobra, kotka, lehmä, susi ja tiikeri. Oma artikkeli on karhunpalvonnasta ja käärmeenpalvonnasta. Eläintenpalvonnassa kuolleita eläimiä saatetaan haudata uskonnollisin menoin tai pyhistä eläimistä tehdään kuvia, joiden uskotaan auttavan tai suojelevan. Magian muotoa, jossa käytetään välineenä eläintä, ihmistä tai jumalaa esittävää tai symboloivaa kuvaa, nimitetään kuvataikuudeksi.Uusi tietosanakirja, hakusana kuvataikuus. Hindulaisuudessa eläintenpalvonta on säilyttänyt asemansa ja pyhät lehmät ovat osa Intian arkielämää. Primitiivisellä taiteella on läheinen yhteys eläintenpalvontaan ja niin on ilmeisesti myös eläimiä esittävillä esihistoriallisilla esineillä. Siihen liittyy mahdollisesti myös luolamaalaukset. Eläintenpalvontaa ei pidä sekoittaa totemismiin, joka on eri asia. ==Lähteet== Luokka:Mytologia
Meilahden kolmiosairaala

Meilahden kolmiosairaala on Helsingin ja Uudenmaan sairaanhoitopiirin (HUS) sairaala, jonka käyttö alkoi marraskuussa 2010. Sairaala kuuluu HYKS- sairaanhoitoalueeseen. Sairaala sijaitsee Helsingin Meilahdessa, osoitteessa Haartmaninkatu 4. Sairaalalla on yhteinen sisäänkäynti Meilahden tornisairaalan kanssa. Sairaalan nimi tulee rakennuksen ja valopihan muodosta. Sairaalan suunnittelua rajoitti tontin ahtaus mutta myös sen kerroskorkeus, joka on 4,4 metriä, metrin suurempi kuin Tornisairaalassa. Kolmiosairaalan on suunnitellut arkkitehti Mikael Paatela (s. 1950).Ihatsu, Sanna & Lehtonen, Riitta & Piha, Heikki & Seitsalo, Seppo: ”Kolmiosairaala”, TERVEISIÄ SAIRAALASTA. Postikortit kertova pääkaupunkiseudun sairaaloiden historiasta., s. 152. Helsingin ja Uudenmaan sairaanhoitopiirin taidetoimikunta, 2017. ISBN 9789523010994. Meilahden kolmiosairaalassa on vuodeosasto-, poliklinikka-, dialyysi- ja päiväsairaalatoimintaa sekä niiden tarvitsemat tukipalvelut. Pohjakerroksessa on magneettikuvausyksikkö. Kolmiosairaalan vuodeosastoilla on yhteensä 226 vuodepaikkaa ja päiväsairaalassa 29 hoitopaikkaa. Potilashuoneet ovat 1–2 hengelle, ja niiden tekninen varustus on suunniteltu palvelemaan sekä infektiopotilaiden että myös infektioherkkien potilaiden hoitoa. Uutta tekniikkaa on muun muassa hoitajakutsu, jossa potilaan hälytys tulee kanslian sijaan hoitajan kännykkään ja asia tulee kuulluksi heti sekä potilaan käytössä oleva monitoimipääte. == Päiväsairaala == Päiväsairaalassa hoidetaan potilaita, jotka ennen on kutsuttu vuodeosaston yhteydessä toimineelle poliklinikalle ja hoidettu muun toiminnan ohessa. Nyt heitä varten on oma, juuri tähän toimintaan keskittyvä henkilökunta. Päiväsairaala on auki arkisin klo 7-21. Päiväsairaalaan tullaan vaativiinkin toimenpiteisiin, kuten sydämen tahdistimen laittoa tai vaikkapa maksan tai munuaisten näytepalan ottoa varten tai rytminsiirron jälkiseurantaan tai saamaan syöpälääkehoitoa, verivalmisteita tai suonensisäistä lääkehoitoa. Päiväsairaalassa suunnitellaan hoidettavan noin 18 000 potilasta joka vuosi. Päiväsairaalassa on 29 hoitopaikkaa. == Poliklinikka == Meilahden kolmiosairaalan suurpoliklinikan 51 vastaanottohuonetta palvelevat lukuisten erikoisalojen potilaita. Vastuu potilaan hoidosta säilyy sillä erikoisalalla, jolla hänen lääkärinsä työskentelee, ja erikoislääkärit käyvät poliklinikalla tapaamassa potilaitaan. Muuten poliklinikka toimii pääosin hoitajavetoisesti, ja siellä on yksi oma lääkäri. == Elinsiirrot Kirurgisesta sairaalasta Meilahteen == Elinsiirto- ja maksakirurgian vuodeosasto potilaineen on siirtynyt Kolmiosairaalan viidenteen kerrokseen marraskuussa 2010. Leikkaukset tehdään nyt Meilahden sairaaloiden yhteydessä olevissa leikkaussaleissa. Sairaalan katolla on laskeutumisalusta ambulanssihelikoptereita varten . ==Lähteet== == Aiheesta muualla == * Meilahden kolmiosairaala (hus.fi) Luokka:Meilahti Luokka:Helsingin sairaalat Luokka:HUS
Saippuasprii

Saippuasprii eli kalisaippuasprii () on läpikuultava, kellertävä antiseptinen neste, jossa on 24 prosenttia kalisaippuaa. Saippuaspriitä syntyy, kun oliiviöljyä tai maapähkinäöljyä saippuoidaan kaliumhydroksidiliuoksen ja etanolin (spriin) seoksessa. Saippuaspriitä on käytetty ulkoisesti ihon puhdistukseen ja desinfiointiin, aineosana linimenteissa sekä tahranpoistoon kankaista. ==Lähteet== Luokka:Hygienia Luokka:Desinfiointiaineet
Gaspard Bauhin

Gaspard Bauhin (myös Caspar Bauhin) (17. tammikuuta 1560 – 5. joulukuuta 1624) oli sveitsiläinen kasvitieteilijä. Hänet tunnetaan teoksestaan Pinax theatri botanici (1596), jossa hän kuvasi yli 6 000 kasvilajia. Bauhin myös nimesi lajit yksi- tai kaksiosaisilla latinalaisilla nimillä, jotka erottivat kasvilajit suvun muista lajeista. Bauhin, Gaspard – Animadversiones in historiam generalem plantarum, 1601 – BEIC 11856754.jpg|Animadversiones in historiam generalem plantarum, 1601] ==Lähteet== Luokka:Sveitsiläiset kasvitieteilijät Luokka:Vuonna 1560 syntyneet Luokka:Vuonna 1624 kuolleet
ILOQ

iLOQ Oy on suomalainen yritys, joka kehittää, valmistaa ja markkinoi digitaalisia lukitusratkaisuja, jotka yhdistävät nykyaikaisen mekatroniikan sekä tietoliikenne- ja ohjelmistoteknologian. iLOQ oli perustamisestaan 2003 alkaen Sievi Capitalin omistuksessa, kunnes se myytiin syksyllä 2019 ruotsalaiselle pääomasijoitusyhtiö Nordic Capitalille. == Historia == iLOQ perustettiin vuonna 2003. Mika Pukari aloitti kehitystyön vuonna 2004 tavoitteenaan kehittää lukitusratkaisu, jolla ei olisi perinteisten lukitustapojen heikkouksia. Suuri ongelma tyypillisesti perinteisissä mekaanisissa lukitusratkaisuissa on avaimen katoaminen. iLOQ:n ensimmäinen lukitusjärjestelmä S10 tuotiin markkinoille syksyllä 2007. Lukitusjärjestelmän ytimenä on sähkömekaaninen lukkosylinteri. Lukkosylinteri on omavoimainen, sillä avaimen työntöliike tuottaa avaimen ja lukon tarvitseman sähköenergian, joten ulkoisia virtalähteitä, kaapelointeja tai paristoja ei vaadita. Avaimet ja lukot ovat uudelleenkäytettäviä. Yhtiön liikevaihto oli vuonna 2017 noin 40,3 miljoonaa euroa. iLOQ:n lukkoja on myyty vuoteen 2022 mennessä noin 3 000 000 globalisesti. iLOQ solmi vuodenvaihteessa 2018–2019 sponsorisopimuksen F1-ajaja Kimi Räikkösen kanssa. == Tuotteet == iLOQ-lukot ovat omavoimaisia, joten ulkoisia virtalähteitä, kaapelointeja tai paristoja ei vaadita lukkoon. Avaimet ja lukot ovat uudelleenkäytettäviä. Mekaanisesti iLOQ:n avaimet ja lukkosylinterit ovat samanlaisia. Ne näyttävät perinteisiltä mekaanisilta avaimilta ja sylintereiltä, mutta ovat ohjelmoitavia ja toimivat sähköisellä tunnistuksella. Syksyllä 2015 iLOQ julkaisi verkkoratkaisun, joka mahdollistaa iLOQ S10 -lukitusjärjestelmän laajentamisen etähallittavaksi kulunohjausjärjestelmäksi. Järjestelmän myötä samaa avainta voidaan hallinnoida ja käyttää niin omavoimaisen peruslukon kuin myös sähköistetyn etälukijalla toimivan oven avaamiseen. iLOQ on kehittänyt kännykästä virtansa saavan älylukon: iLOQ S50-lukko hyödyntää NFC-teknologiaa lukemalla kulkuoikeuden, kun puhelimelta kosketetaan oven nuppia. Vääntönuppi vapautuu käännettäväksi, jos puhelimen omistajalla on pääsyoikeus. Älylukko voidaan pilvipalvelun kautta ohjelmoida myös siten, että se avautuu vain tiettynä hetkenä päivässä tai vain tiettynä päivänä. Lukon avainvaltuuksia voi vaihdella rajattomasti. Yritys lanseerasi Pohjoismaissa vuonna 2019 ja Keski- Euroopassa vuonna 2020 iLOQ S5:n, digitaalisen pääsynhallintajärjestelmän. == Lähteet == == Aiheesta muualla == * iLOQ Luokka:Suomalaiset rakennustuotevalmistajat Luokka:Lukot
Old Firm

Old Firm on yhteinen nimitys kahdelle skotlantilaiselle jalkapalloseuralle, Celticille ja Rangersille, ja niiden väliselle derby-ottelulle. Molemmat seurat ovat kotoisin Glasgow'sta. Celtic ja Rangers ovat Skotlannin menestyimmät seurat ja niiden välinen kilpailu on kiivasta. Ensimmäisen kerrat Celtic ja Rangers kohtasivat 1888. Pian niiden välille kehittyi tiukka kilpailu ja joukkueiden väliset ottelut keräsivät suuria yleisömääriä. Termi Old Firm () sai alkunsa skotlantilaisen lehden ivallisesta viittauksesta Rangersin ja Celticin saamaan taloudelliseen hyötyyn niiden usein keskenään pelaamista otteluista. Seurojen välinen kilpailu juontaa juurensa myös uskonnosta ja Pohjois-Irlantiin liittyvästä politiikasta. Celticin kannattajat ovat perinteisesti olleet Skotlannin irlantilaisyhteisön katolilaisia ja Rangersin kannattajat puolestaan protestantteja. Vuoteen 1989 saakka Rangers ei suostunut palkkaamaan katolilaisia, mutta sen jälkeen uskonnolliset erot ovat lieventyneet. Seurojen välistä kilpailua kuvastaa se että 1920-luvun alun jälkeen molempia seuroja edustaneita pelaajia on vain viisi: Alfie Conn, Maurice Johnston, Steven Pressley, Mark Brown ja Kenny Miller. Celticin ja Rangersin välistä ottelua on parhaimmillaan seurannut 132 870 katsojaa, kun seurat kohtasivat Skotlannin cupin finaalissa 1969. == Tilastot == thumb|right|Celtic-Rangers vuonna 2008 24\. lokakuuta 2010 mennessä Celtic ja Rangers ovat kohdanneet virallisissa otteluissa 388 kertaa: Kilpailu Ottelut Celticin voitot Tasan Rangersin voitot Celticin maalit Rangersin maalit Liiga 297 96 84 117 387 429 Cup 46 22 16 8 70 59 Liigacup 45 20 2 23 67 65 Yhteensä 388 138 94 156 524 553 == Lähteet == Luokka:Skotlannin jalkapallo Luokka:Glasgow’n urheilu Luokka:Jalkapallon derby-ottelut
Suur Tõll

Suur Tõll on saarenmaalaisessa tarinankerronnassa esiintyvä suurikokoinen hiisi. Suur Tõll liitetään useisiin paikannimiin tai niiden syntytarinoihin erityisesti Saarenmaalla. Suur Tõll oli mahdollisesti sukua saksalaisessa tarinankerronnassa esiintyvälle Tell-nimiselle vastaavalle hahmolle. Suur Tõll esiintyy myös saman nimisessä vuonna 1980 valmistuneessa elokuvassa. ==Historia== Ensimmäiset kirjalliset tiedot Suur Tõllin tarinoista ovat 1700-luvun lopulta. Peter Süda keräsi monia Suur Tõll aiheisia tarinoita teokseensa Vana varanduse vakk ehk Saarenmaa vägimees Suur Tõll, joka ilmestyi vuonna 1883.Kreem 1990, s. 86 Eno Raud julkaisi Suur Tõllin tarinoita kirjassaan Suur Tõll, joka julkaistiin vuonna 1959. Kaikkiaan Suur Tõll aiheisia tarinoita on merkitty muistiin 189. ==Tarinoissa== Suur Tõllilla on tarinoiden mukaan veli Leiger, joka asui Hiidenmaalla. Perheeseen kuului myös vaimo Piret, joka on mahdollisesti saanut nimensä skandinaavisesta nimestä Birgit. Suur Tõllilla oli lisäksi poika, niin sanottu Noor Tõll ('Nuori Tõll'), jolle ei tarinoissa mainita tarkempaa nimeä. Tarinoissa Suur Tõllin vastustajana on Piru, joka esiintyy suurimmassa osassa Suur Tõllista kertovista tarinoista.Kreem 1990, s. 85 Monessa tarinassa esiintyy eri tavoin kivet tai niiden siirtäminen. Erilaiset kivikasat tai suurikokoiset kivet selitetään usein eri tavoin Suur Tõlliin liittyväksi. Joihinkin tällaisiin kiviin on liitetty myös uskomuksia niiden parantavasta voimasta. Suur Tõll liittyy moniin eri paikannimiin. Naissaari syntyi erään tarinan mukaan Suur Tõllin vaimon pudottua mereen ja hukuttua, jolloin hänestä muodostui saari. Kübarsaari taas syntyi tarinan mukaan Suur Tõllin mereen pudonneesta kypärästä.Kreem 1990, s. 87 Suur Tõllin kotipaikalla on kaksi ehdokasta, joista molemmat sijaitsevat Saarenmaalla: Tõlluste ja Tõllin kylä. Kuolinpaikka on eri tarinoiden mukaan monessa eri paikassa.Kreem 1990, s. 88 ==Lähteet== * ===Viitteet=== Luokka:Virolainen mytologia
Twisted Pictures

Twisted Pictures on yhdysvaltalainen tuotantoyhtiö, joka tuottaa lähinnä kauhuelokuvia. == Filmografia == Elokuvat Elokuvat Elokuvat Elokuvat Elokuvat Vuosi Nimi Ohjaaja Budjetti (dollaria) Tuotto (dollaria) 2003 Saw (lyhytelokuva) James Wan – – 2004 Saw James Wan 1 200 000 103 096 345 2005 Saw II Darren Lynn Bousman 4 000 000 147 748 505 2006 Saw III Darren Lynn Bousman 9 800 000 164 874 275 2007 Catacombs Tomm Coker David Elliot – 476 201 2007 Dead Silence James Wan 20 000 000 22 217 407 2007 Saw IV Darren Lynn Bousman 10 000 000 139 352 633 2008 Saw V David Hackl 10 800 000 113 864 059 2008 Repo! The Genetic Opera Darren Lynn Bousman 8 500 000 188 127 2009 The Tortured Robert Lieberman – – 2009 Saw VI Darren Lynn Bousman 11 000 000 68 233 629 2010 Mother’s Day Darren Lynn Bousman – – 2010 Chain Letter Deon Taylor 3 000 000 585 362 2010 Saw VII 3D Kevin Greutert 20 000 000 136 150 434 2013 Texas Chainsaw 3D John Luessenhop 20 000 000 47 241 945 == Aiheesta muualla == * Luokka:Yhdysvaltalaiset elokuvayhtiöt
Jussi Pesonen (toimitusjohtaja)

Jussi Heikki Pesonen (s. 24. marraskuuta 1960 Helsinki) on suomalainen diplomi-insinööri, joka toimi metsäteollisuusyhtiö UPM:n toimitusjohtajana 2004-2023. ==Ura== Pesonen on valmistui prosessitekniikan diplomi-insinööriksi Oulun yliopistosta vuonna 1988. Hän aloitti UPM:n palveluksessa vuonna 1987 ja toimi UPM:n johtotehtävissä neljällä eri tehdaspaikkakunnalla Suomessa ja Isossa-Britanniassa. Hän toimi myös yhtiön sanomalehtipaperit-tuoteryhmän ja paperitoimialojen johtajana. Vuosina 2001–2004 Pesonen toimi UPM:n operatiivisista toiminnoista vastaavana varatoimitusjohtajana ja yhtiön toimitusjohtajaksi hänet valittiin tammikuussa 2004. Jussi Pesonen siirtyi eläkkeelle vuoden 2024 alusta. Pesosen johdolla UPM määritteli strategiaansa uudelleen paperin kulutuksen supistuessa Euroopassa. Pesosen aikana toiminta laajentui perinteisen eurooppalaisen kotimarkkinan ulkopuolelle ja yhtiön aseman vahvistui itsekiinnittyvissä tarroissa, sellussa, energialiiketoiminnoissa ja biopolttoaineissa puupohjainen uusiutuva diesel mukaan lukien. Jussi Pesonen toimi mm. Euroopan paperiteollisuusjärjestö CEPI:n (Confederation of European Paper Industries) hallituksen puheenjohtajana 2012-2013 ja hallituksen jäsenenä 2004-2023, Metsäteollisuus ry:n hallituksen puheenjohtajana vuosina 2006–2008 ja 2014–2017, Keskinäinen Eläkevakuutusyhtiö Ilmarisen hallituksen puheenjohtajana vuosina 2012-2015, Keskuskauppakamarin ja Kansainvälisen kauppakamarin Suomen osaston (ICC Finland) hallitusten puheenjohtajana vuosina 2017–2021 ja Maailman kestävän kehityksen yritysneuvoston WBCSD:n (World Business Council for Sustainable Development) Forest Solutions Groupin toisena puheenjohtajana vuosina 2014–2015. Metsäteollisuuden etujärjestöjen johtajana Pesonen korosti teollisuudenalan hyvää ympäristösuorituskykyä sekä tulevaisuudenmahdollisuuksia osana biotalouden kehitystä. Jussi Pesosen isä oli teollisuusneuvos Jori Pesonen. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuonna 1960 syntyneet Luokka:Elävät henkilöt Luokka:UPM:n henkilöstö
Urheiluakatemia

Urheiluakatemiat ovat Suomeen 2000-luvun alussa syntyneitä yhteistyöverkostoja, joiden tarkoituksena on auttaa huipulle tähtääviä urheilijoita yhdistämään valmentautuminen, opiskelu ja muu elämä. Niiden valtakunnallisesta kehittämisestä vastaa Suomen Olympiakomitean urheiluakatemiaohjelma. Suomessa on 20 urheiluakatemiaa. == Urheiluakatemioiden kehitys == Suomessa toimii 15 urheilulukiota ja 15 urheilijoiden ammatillisen peruskoulutuksen järjestäjää. Urheiluakatemiat syntyivät tämän valtakunnallisen urheiluoppilaitosjärjestelmän tueksi. Nuorista urheilijoista jopa 75 % haluaa jatkaa opintoja korkea-asteella, jossa ennen urheiluakatemioita ei ollut urheilijoita huomioivaa yhtenäistä järjestelmää. Toiminta-ajatus ja akatemiakäytäntö yleistyivät Suomessa varsin nopeasti. Viime vuosina urheiluakatemioiden valtakunnallinen yhteistyö on tiivistynyt ja Suomen Olympiakomitean toimintaa tukeva rooli vahvistunut. Organisoitumistavat vaihtelevat tavoitteen ollessa kuitenkin yhteinen: urheilijan mahdollisuus keskittyä sekä urheiluun ja opintoihin ja menestyä molemmissa. == Lähteet == Luokka:Suomen urheilu
Sõrvenniemi

thumb|oikea|Maalaistalo Sõrvenniemellä. Sõrvenniemi () on niemimaa Saarenmaalla Riianlahden ja Itämeren välissä. Hallinnollisesti se kuuluu Saarenmaan kuntaan ja Saarenmaan maakuntaan. Alue on melko harvaan asuttua, ja siellä on noin 1 600 asukasta. Kuurinmaan rannikon ja Sõrvenniemen väliin jäävää merialuetta kutsutaan Kuurinkurkuksi tai Irbensalmeksi ( tai Irbe väin). ==Maantiede== Sõrvenniemi on pituudeltaan 32 kilometriä ja kapeimillaan se on vain 2 kilometriä leveä. Keskikohdastaan Torgusta Mäebeen se on 18 kilometriä leveä.Kirss 2001, s. 41 Sõrvenniemen länsirannalla on eteläänpäin kohoavia dyynejä. Korkeimmat niistä ovat 16 metriä korkeita. Niemen itäosissa dyynit päättyvät suoniityille.Tüür, Pao, Pallad 2005, s. 46 Dyyneistä suuri osa on metsittynyt ja niemimaa on muutenkin suurimmaksi osaksi metsän peitossa. Metsistä yli puolet on mäntymetsää. Lehtimetsää on neljäsosa. Lehdoissa kasvaa muun muassa metsäomenapuita, kynäjalavaa ja kämmekkää.Kirss 2001, s. 42 Sõrvenniemen eteläisin kärki eli Sõrvensääre päättyy pieniin saariin ja kariin. Siellä sijaitsevat Lombimaan, Vesitükimaan ja Pitkasäärenmaan särkkäseljänteet ja soravallit. Kovassa aallokossa ne muuttavat usein muotoaan. Sõrven sääre on suosittu lintubongauspaikka. Sen kohdalta kulkee muuttolintujen kulkureitti, jota ne käyttävät välttääkseen lentämistä avomerellä.Kirss 2001, s. 43 ==Historia== Kirjallisissa lähteissä alue on mainittu ensimmäisen kerran vuonna 1234 nimellä Sworve. Sõrvenniemen Rouklin tammistossa sijaitsee muinainen viikinkien pyhättö. Vuonna 1838 Rahusten kylän miehet tekivät retken Gotlantiin Fårön saarelle hakemaan rautatankoja sinne uponneesta laivasta. Tästä aiheutui oikeusjuttu, jossa jokaiselle osanottajalle määrättiin rangaistus. Alue kärsi pahoin toisessa maailmansodassa. Esimerkiksi Torgun kunnassa asui ennen sotaa 4 000 asukasta, kun siellä oli sodan jälkeen enää 400 asukasta. Talvella 1939–1940 Neuvostoliiton Itämeren laivaston joukot ottivat haltuunsa Mõntun koulun, Mõntun puiston ja Mõntun satamanKirss 2006, s. 42 ja tuhosivat esimerkiksi Mõntun koulun polttopuiksi. Lisäksi ympäristön asukkaiden piti lähteä kodeistaan. Mõntun puistoon sijoitettiin torpedoja. Tuhoutuneen Mõntun koulun kivijalalle ovat entiset oppilaat tuoneet muistokiven. Sodan aikana saksalaiset miehittivät alueen ja vuonna 1944 niemellä käytiin ankaria taisteluja neuvostojoukkojen ja niemelle Kuurinmaalle mottiin jääneiden joukkojen evakuoimisen suojaamiseksi jääneiden saksalaisten välillä.Tüür, Pao, Pallad 2005, s. 45 Taistelujen aikana niemellä sijainneista 30 kylästä 14 tuhoutui kokonaan. Sodan jälkeen monet alueelta pakoon lähteneet eivät voineet palata koteihinsa neuvostoarmeijan pystyttässä paikalle sotilastukikohtia. ==Lähteet== * * * ===Viitteet=== Luokka:Saarenmaa Luokka:Viron niemet ja niemimaat
Teemu Kujanpää

Teemu Kujanpää (s. 31. joulukuuta 1973 Turku) on entinen suomalainen jalkapalloilija. Hän oli pelipaikaltaan keskuspuolustaja tai laitapuolustaja. Hän edusti muun muassa Turun Palloseuraa, jossa hän pelasi 33 Veikkausliiga- ottelua vuosina 1995–1996. == Lähteet == Luokka:Suomalaiset jalkapalloilijat Luokka:Vuonna 1973 syntyneet Luokka:Elävät henkilöt
Tigi Bed Head

Tigi Bed Head (tunnetaan yleisimmiten pelkästään Bed Head) on brittiläisen Tigin luoma tuotesarja, johon sisältyy pääasiallisesti hiusten hoito-ja muotoilutuotteita, mutta myös kosmetiikkaa, ihonpuhdistustuotteita ja muotoilulaitteita. Bed Headin tuotenimikkeitä ovat muun muassa Superstar, Moisture Maniac ja Foxy Curls. Sarjan tunnuslause kuuluu: You must have sense of humour to use our products, suomeksi: sinulla täytyy olla huumorintajua käyttääksesi tuotteitamme. Tigi Bed Head luetellaan parturi- kampaamotuotteiksi, joka tarkoittaa että niitä ei yleisimmiten saa yleisistä päivittäistavarataloista, vaan parturi-kampaamoliikkeistä. Tigi Bed Head ei ennen testannut tuotteitaan eläinkokeilla, mutta nykyään sen omistaa Unilever, joka käyttää eläinkokeita. Luokka:Kosmetiikkamerkit
Yamar Thiam

Yamar Thiam (s. 12. helmikuuta 1962 Malla, Senegal) on senegalilaissyntyinen rumpali. Thiam alkoi soittaa puhuvaa rumpua (tama) korvakuulolta lisäten traditioon omia luovia osuuksiaan. Thiamit muuttivat 1972 Senegalin pääkaupunki Dakariin, jossa saman vuosikymmenen lopulla syntyi kansallinen pop-musiikin suuntaus mbalax. Alle 20-vuotiaana mbalax-yhtyeissä muusikon uransa aloittanut Yamar Thiam on soittanut myös Afrikan kuuluisimman muusikon Youssou N'Dourin perustamassa Super Etoile de Dakar -yhtyeessä. Suomalainen kitaristi Hasse Walli kokosi 1988 Dakarin parhaista muusikoista musiikin eri genrejä fuusioineen Asamaan–yhtyeen, johon myös Yamar kuului. Suomessa asuvien senegalilaismuusikkojen muodostama, mblaxia sekä perinteistä rumpu- ja laulumusiikkia esittävä Galaxy soitti ensimmäiset rytminsä 1991. Galaxyn soittaessa perinteisiä Wolof-heimon rytmejä johtajarumpuna toimii Yamar Thiamin puhuva rumpu, tama. Kaksi CD:tä (Nobeel, 1997 ja L’Insecurité, 2003) julkaisseen Galaxyn lisäksi Yamar Thiam on ollut jo 15 vuotta mukana Konserttikeskuksen kysytyimpiin kokoonpanoihin kuuluvassa, mm. suomalaista runoutta tulkitsevassa Lyyran Tähtikuvio & Vega –yhtyeessä. Galaxyn tavoin myös Lyyran tähtikuvio yhdistää eri kulttuurien musiikillisia aineksia glokaaliksi coktailiksi. Yamar Thiamin wolofinkielistä laulua on kuultavissa myös Mikko Alatalon ja Juice Leskisen 2004 julkaistulla CD:llä Senaattori ja Boheemi. Yamar Thiam lukeutuu Suomen kansallisesti ja kansainvälisesti arvostetuimpien muusikkojen joukkoon. Muusikontyönsä ohessa hän on myös griot, kalevalaisten runonlaulajien kaltainen oman heimonsa suullisen perinteen säilyttäjä ja eteenpäin siirtäjä. Valtiovalta katsoi 2005 Galaxyn ansiot Suomi-palkinnon arvoisiksi, ja vuotta myöhemmin Yamar Thiamille myönnettiin Alajärven kaupungin kulttuuripalkinto. Suomeen 1992 muuttaneen ja Alajärvellä vuodesta 1998 asuneen Yamar Thiamin perheen muodostavat vaimo ja kaksi tytärtä. ==Aiheesta muualla== *Yamarin kotisivut Luokka:Senegalilaiset muusikot Luokka:Rumpalit Luokka:Vuonna 1962 syntyneet Luokka:Elävät henkilöt
Jalasjärven Jalas

Jalasjärven Jalas on kurikkalainen urheiluseura, jolla on toimintaa hiihdossa, pesäpallossa, jalkapallossa, lentopallossa, painissa, salibandyssa, sulkapallossa, suunnistuksessa ja yleisurheilussa.https://jalasjarvenjalas.fi/ Jalaksen tunnetuin urheilija on kävelijä Jarkko Kinnunen. == Lajijaostot == === Jalkapallo === Jalkapallossa Jalaksella on toimintaa sekä miehissä jotka pelaavat VI-divisioonaa, sekä junioreissa 8-vuotiaista 17-vuotiaisiin poikiin sekä C-ikäisissä tytöissä.https://jalasjarvenjalas.fi/jalkapallo === Lentopallo === Lentopallossa miesten joukkueet pelaa 4-sarjassa ja harrastesarjassa, sekä naisten joukkue 3-sarjassa. Junioritoimintaa on lähes kaikissa ikäluokissa.https://jalasjarvenjalas.fi/lentopallo === Pesäpallo === Pesäpallossa Jalasjärven Jalaksella on useita joukkueita. Naisten edustusjoukkue toiseksi korkeimmalla sarjatasolla, Ykköspesiksessä kaudella 2022.https://jalasjarvenjalas.fi/pesapallo/ === Salibandy === Salibandyssa Jalasjärven Jalaksella on toimintaa lasten kerhoista aikuisten sarjajoukkueisiin. Jaoksella on useita juniorijoukkueita F-junioreista C-junioreihin, jotka pelaavat liiton aluesarjoja. Miesten ja naisten edustusjoukkueet pelaavat 3. divisioonassa. Jaoksella on yli 200 pelaajaa. == Lähteet == Luokka:Kurikkalaiset urheiluseurat Luokka:Suomalaiset urheilun yleisseurat Luokka:Vuonna 1914 perustetut urheiluseurat Luokka:Pesäpalloseurat
McLaren MP4-25

Mclaren MP4-25 oli Mclaren-tallin käyttämä auto kaudella 2010. Kuljettajina olivat hallitseva maailmanmestari Jenson Button ja Lewis Hamilton. Yhteensä autolla voitettiin viisi kilpailua. Valmistajien MM-sarjassa talli sijoittui toiseksi. Hamiltonin auto myytiin Sotheby’s -huutokaupassa 4,8 miljoonalla punnalla vuonna 2021. == Lähteet == Luokka:Formula 1 -kausi 2010 M4/25
Ajlun (kuvernementti)

Ajlun (محافظة عجلون) on yksi Jordanian kahdestatoista kuvernementista.. Kuvernementti sijaitsee maan pääkaupungin Ammanin pohjoispuolella. Sen pinta- ala on 420 neliökilometriä ja pääkaupunki Ajlun‎.Jordan: Goveronates, Major Cities & Urban Localities - Statistics & Maps on City Population citypopulation.de. Alueella eli vuonna 2008 yhteensä 134 500 ihmistä. == Lähteet == Luokka:Jordanian kuvernementit
Selje

Selje on entinen kunta Sognin ja Fjordanen läänissä Norjassa. Kunnan hallinnollinen keskus oli 685:n asukkaan Seljen kylä. Tammikuussa 2013 tehdyn väestönlaskennan mukaan koko kunnassa oli 2 789 asukasta. Kunnan vieressä sijaitsee Nordfjord. Selje liitettiin vuonna 2020 uuteen Stadin kuntaan. == Nähtävyyksiä == Seljessä on 1100-luvulta peräisin olevan Seljen luostarin rauniot. == Kyliä Seljen kunnassa == * Barmen * Ervik * Flatraket * Hoddevik * Håvik * Leikanger == Lähteet == ==Aiheesta muualla== Luokka:Norjan entiset kunnat Luokka:Stad
Sähköinsinööri

Sähköinsinööri on sähkö- ja elektroniikka-alan korkea-asteen koulutuksen saanut insinööri tai diplomi-insinööri. Hän voi olla erikoistunut sähkövoimatekniikkaan, elektroniikkaan, tietoliikennetekniikkaan, tietokonetekniikkaan tai automaatioon.sil.fi, Sähköinsinööri Sähköinsinööri työskentelee tyypillisesti energiayhtiöissä tai sähkölaitteita ja niiden osia valmistavissa teollisuusyrityksissä. Sähköteollisuudessa tehtäviä ovat laitteiden suunnittelu, tuotekehitys ja tuotannon suunnittelu. Sähköinsinöörin koulutuksen voi saada ammattikorkeakoulussa. Sähkötekniikan diplomi- insinööriksi voi puolestaan opiskella yliopistoissa. == Lähteet == Luokka:Teknisen alan ammatit
Formula 3 Euroseries

Formula 3 Euroseries oli eurooppalainen moottoriurheilusarja, joka perustettiin vuonna 2003. Kausittain kilpailtiin yhdeksällä eri radalla kahden kisastartin kisaviikonlopuin. Pisteet jaettiin kahdeksalle parhaalle menetelmällä 10-8-6-5-4-3-2-1 ja sprinttikilpailussa kuudelle parhaalle pistein 6-5-4-3-2-1. Lisäksi paalupaikasta sai lisäpisteen. Sarjan autot valmisti Dallara ja moottorit toimittivat Mercedes ja Volkswagen. Renkaat toimitti Kumho. Sarjan mestaruuden voittivat Ryan Briscoe, Jamie Green, Lewis Hamilton, Paul di Resta, Romain Grosjean, Nico Hülkenberg, Jules Bianchi, Edoardo Mortara, Roberto Merhi ja Daniel Juncadellahttp://www.f3euroseries.com/history_geschichte.php?lang=gbhttp://www.f3euroseries.com/news_newsausgabe.php?id=3759. Eniten tallimestaruuksia on ART-tallilla, joka kilpaili ASM Formule 3 -nimellä vuosina 2003-2007 ja ART -nimellä vuodesta 2008 lähtien. Sarja yhdistyy vuodesta 2013 eteenpäin Euroopan Formula 3 mestaruussarjan kanssa. == Mestarit == Kausi Voittaja Tallimestari Vuoden tulokas Kansainvälinen mestaruus 2003 Ryan Briscoe ei myönnetty Christian Klien 2004 Jamie Green ei myönnetty Franck Perera 2005 Lewis Hamilton ASM Formule 3 Sebastian Vettel 2006 Paul di Resta ASM Formule 3 Kamui Kobayashi 2007 Romain Grosjean ASM Formule 3 Edoardo Mortara 2008 Nico Hülkenberg ART Grand Prix Erik Janis 2009 Jules Bianchi ART Grand Prix Valtteri Bottas 2010 Edoardo Mortara Signature Team António Félix da Costa 2011 Roberto Merhi Prema Powerteam Nigel Melker 2012 Daniel Juncadella Prema Powerteam Pascal Wehrlein == Lähteet == == Aiheesta muualla == *
Treaty of Alliance

Treaty of Alliance (, myös nimellä The Treaty of Alliance with France) oli Ranskan ja Yhdysvaltojen tekemä sopimus Yhdysvaltain vapaussodan aikaan. Sopimuksessa maat lupasivat toisilleen sotilaallista tukea, mikäli Britannia hyökkäisi jommankumman kimppuun. Treaty of Alliancen allekirjoittivat Ranskan silloinen kuningas Ludvig XVI ja Yhdysvaltain toinen mannermaakongressi 6. helmikuuta 1778. == Lähteet == Luokka:Yhdysvaltain vapaussota Luokka:Yhdysvaltain poliittinen historia Luokka:Ranskan historia Luokka:1700-luvun kansainväliset sopimukset Luokka:1778 Luokka:Sotilasliitot
Schleswig-Flensburg

Schleswig-Flensburg (, ) on piirikunta Schleswig-Holsteinin osavaltiossa Saksassa. Se rajautuu lännessä Pohjois-Frieslandin piirikuntaan, etelässä Dithmarschenin piirikuntaan, kaakossa Rendsburg-Eckernförden piirikuntaan ja pohjoisessa Flensburgin kaupunkipiiriin ja Etelä-Tanskan hallinnolliseen alueeseen. Piirikunnan pinta-ala on noin 2 071 neliökilometriä ja asukasluku 198 250 vuoden 2010 alussa. Schleswig-Flensburgin pääkaupunki noin 24 000 asukkaan Schleswig. == Lähteet == == Aiheesta muualla == * Piirikunnan viralliset kotisivut *
Saint Louis (joki)

Saint Louis on Yhdysvalloissa virtaava, lähes 290 kilometriä pitkä joki, joka on Nipigonjoen jälkeen toiseksi suurin Yläjärven latvajoki. Sen valuma-alue sijaitsee suurimmaksi osaksi St. Louisin piirikunnassa ja käsittää 9 400 neliökilometriä Minnesotan osavaltiossa sekä 700 neliökilometriä Wisconsinin osavaltiossa. == Luonto ja maantiede == thumb|left|240px|Saint Louis, Jay Cooke State Park. Saint Louis saa alkunsa Seven Beaverin järvestä Mesabi Rangen laajalla rautamalmivyöhykkeellä. Sieltä se virtaa moreenipitoisten metsämaiden halki kohti lounasta ja kohtaa useita pieniä sivujokia. Floodwoodin kylän kohdalla joki kääntyy kaakkoon, ja pian Brookstonin jälkeen siihen laskee Cloquetjoki. Thomsonista alavirtaan maisemat muuttuvat nopeasti, kun joki sukeltaa syvään ja kapeaan rotkoon ja ohittaa Jay Cooke State Parkin savikivi- ja grauvakkamuodostumat sekä muinaiset punasavikerrostumat, jotka jäivät jäljelle Duluthin jääjärvestä. Joenuoma on tehnyt noin 290 kilometriä pitkän, C-kirjaimen muotoisen matkan, kunnes se lopulta levenee Yläjärveen päättyväksi pitkäksi estuaariksi. Saint Louisin sokkeloinen estuaari on pinta- alaltaan lähes 50 neliökilometriä ja siihen kuuluu lukuisia saaria ja poukamia. Suurimpia lahtia ovat St. Louis Bay, Superior Bay ja Allouez Bay, johon laskee Nemadjijoki lounaasta. Estuaarin rannoilla on paljon teollisuutta Yläjärven lähistöllä, mutta kauempana sisämaassa se on ainakin osittain luonnontilainen. Minnesotan ja Wisconsinin välinen raja myötäilee estuaarin kulkua sen suulle asti. == Historia ja merkitys == Arkeologiset löydökset osoittavat, että Saint Louisin ympäristössä oli ihmisiä jo 7000 eaa. Ensimmäiset asukkaat olivat metsästäjiä ja keräilijöitä, jotka vuoden 1000 eaa. paikkeilla alkoivat viljellä intiaaniriisiä ja perustaa pysyviä kyliä. Ranskalaisten tutkimusmatkailijoiden Pierre-Esprit Radissonin ja Médard des Groseilliers’n käydessä seudulla vuonna 1659 siellä eli dakotaintiaaneja. Vuoteen 1776 mennessä dakotien tilalle oli muuttanut Suurten järvien alueelta ojibwoita, jotka ovat yhä alueen suurin alkuperäiskansa.The St. Louis River System Remedial Action Plan, Environmental Setting, s. III-10–12 Saint Louisin ympäristöön perustettiin 1700-luvulla useita turkiskauppaan keskittyneitä kauppa-asemia, mutta varsinaisesti seutu alkoi kehittyä vasta seuraavalla vuosisadalla. Jokisuulle perustettiin Superiorin (1853) ja Duluthin kylät (1856), joista kasvoi muutamassa vuosikymmenessä kauppaa ja teollisuutta harjoittavia satamakaupunkeja. Nykyään Saint Louisin vesistöalueella elää yhteensä noin 210 000 ihmistä, joista hieman yli puolet asuu Duluthissa ja Superiorissa. == Lähteet == * === Viitteet === == Aiheesta muualla == Luokka:Yhdysvaltain joet Luokka:Minnesotan maantiede Luokka:Wisconsinin maantiede Luokka:Saint Lawrencen vesistö
Konnantädyke

Konnantädyke (Veronica anagallis-aquatica) on monivuotinen, Euraasiasta kotoisin oleva kasvilaji. Suomessa laji kasvaa vakiintuneena ainoastaan Ahvenanmaalla, jossa se on rauhoitettu.Retkeilykasvio 1998, s. 382. == Ulkonäkö ja koko == Konnantädykkeen pystyt varret ovat kaljuja ja kasvavat 20–60 cm pitkiksi. Lehdet ovat varrella vastakkain. Alimmat lehdet ovat ruodillisia, ylemmät melkein sepiviä. Lehden lapa on muodoltaan puikea ja kärkiosasta epäsäännöllisen hampainen. Kukinnot kasvavat ylimmistä lehtihangoista. Kukinto on pitkä ja tiheä terttu, jossa on vaaleansinisiä ja sinipunasuonisia 5–10 mm leveitä kukkia. Yläviistossa oleva kukkaperä on tavallisesti tukilehteä pidempi. Konnantädyke kukkii kesä-elokuussa. Siemenet sisältävä kota on pallomainen, verhiön pituinen tai lyhyempi. Lajin siementuotanto on erittäin runsasta ja se kykenee valtaamaan nopeasti avautuvia kasvupaikkoja.Ranta 1997, s. 265. Konnantädyke muistuttaa jonkin verran vesitädykettä (V. catenata), jonka kanssa se voi risteytyä. Risteymiä tunnetaan myös ojatädykkeen kanssa.Den virtuella floran: Vattenveronika (Veronica anagallis-aquatica) Viitattu 18.11.2010. == Levinneisyys == Konnantädykettä kasvaa koko Euroopassa Fennoskandian ja Venäjän pohjoisosia lukuun ottamatta. Yhtenäinen levinneisyysalue ulottuu lisäksi Pohjois- Afrikkaan, Turkkiin, Lähi-itään ja Keski-Aasiaan. Lajia tavataan monin paikoin muualtakin Aasiasta, kuten Intiasta ja Kiinasta. Konnantädyke on levinnyt ihmisen mukana moneen muuhunkin paikkaan maapallolla, esimerkiksi Yhdysvaltoihin. Suomessa konnantädyke kasvaa levinneisyysalueensa pohjoisrajoilla. Vakiintuneena lajina se kasvaa vain Ahvenanmaalla Eckerössä. Lisäksi lajista tunnetaan pitkäaikainen tulokasesiintymä Kouvolasta. Muualta Manner-Suomesta tunnetaan muutama jo hävinnyt painolasti- ja sotatulokasesiintymä, muun muassa Kainuusta ja Oulusta.Lampinen, R. & Lahti, T. 2010: Kasviatlas 2009: Konnantädykkeen levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 18.11.2010. == Elinympäristö == Konnantädykettä kasvaa kosteilla niityillä, puronvarsilla, pellonojissa, painolastipaikoilla ja lastauspaikoilla. Suomessa lajia uhkaa lähinnä kasvupaikkojen umpeenkasvaminen. == Lähteet == * Lampinen, R. & Lahti, T.: Kasviatlas 2009. Helsingin Yliopisto, Luonnontieteellinen keskusmuseo, Kasvimuseo, Helsinki 2010. Levinneisyyskartat osoitteessa http://www.luomus.fi/kasviatlas. * Ranta, Pertti: Konnantädyke. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 265. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == *Kasviatlas 2020: Konnantädykkeen levinneisyys Suomessa. *Pohjolan kasvien pauloissa: Veronica anagallis-aquatica - konnantädyke *ITIS: Veronica anagallis-aquatica *United States Department of Agriculture (USDA): Veronica anagallis-aquatica *Flora of China: Veronica anagallis-aquatica Luokka:Tädykkeet
Nordfriesland

Nordfriesland (, ) on piirikunta Schleswig-Holsteinin osavaltiossa Saksassa. Se rajautuu idässä Schleswig-Flensburgin piirikuntaan, etelässä Dithmarschenin piirikuntaan ja pohjoisessa Etelä-Tanskan hallinnolliseen alueeseen. Piirikunnan pinta-ala on 2 048 neliökilometriä ja asukasluku 165 707 vuonna 2010. Sen pääkaupunki on Husum. == Lähteet == == Aiheesta muualla == * Piirikunnan viralliset kotisivut * da:Nordfrisland it:Frisia settentrionale mk:Северна Фризија no:Nordfrisland
Ngabo Ngawang Jigme

Ngabo Ngawang Jigme (tiibetiläisin aakkosin ང་ཕོད་ངག་དབང་འཇིགས་མེད་) (helmikuu 1910 – 23. joulukuuta 2009) oli tiibetiläinen virkamies, joka toimi erilaisissa hallinnollisissa ja sotilaallisissa tehtävissä ensin itsenäisessä Tiibetissä ja sittemmin Kiinan vallan alaisuudessa. Hän oli Kiinan–Tiibetin sodan päättäneiden neuvottelujen tiibetiläisen puolen johtaja. Kiinalaisessa hallinnossa hän toimi muun muassa Kiinan kansan neuvoa-antavan poliittisen konferenssin puheenjohtajana ja Tiibetin autonomisen alueen hallinnon puheenjohtajana. ==Elämäkerta== Ngabo syntyi Lhasassa helmikuussa 1910. Hänen perheensä kuului paikalliseen ylimystöön. Ngabo opiskeli tiibetiläistä kirjallisuutta, ja myöhemmin hän opiskeli myös Britanniassa. Vuonna 1932 hän astui Tiibetin armeijan palvelukseen ja hänestä tuli myöhemmin sen komentaja. Vuonna 1950 hänestä tuli Dhochi eli vapaasti kääntäen kenraalikuvernööri Itä- Tiibetin alueelle. Hän johti tiibetiläisten sotajoukkojen vastarintaa maahan hyökänneitä kiinalaisia joukkoja vastaan. Hänen joukkonsa tuhottiin Chandossa käydyssä taistelussa, ja hän antautui kiinalaiselle kenraali Wang Chinille 19. lokakuuta 1950. Tämän jälkeen hän johti tiibetiläisiä Kiinan kanssa käydyissä rauhanneuvotteluissa ja allekirjoitti rauhansopimuksen, jolla Tiibet liitettiin Kiinaan. Tämän jälkeen hän toimi erilaisissa hallinnollisissa tehtävissä Xizangin autonomisella alueella, joka oli muodostettu valloitetusta Tiibetistä. Tämän lisäksi hän toimi myös Pekingissä. Vaikka hän toimikin Kiinan hallinnossa, hän myös arvosteli Kiinan Tiibetin hallintoa. Ngabo kuoli 99-vuotiaana 23. joulukuuta 2009 pekingiläisessä sairaalassa. ===Yksityiselämä=== Ngabolla oli vaimo, jonka kanssa hänellä oli 10 lasta. Hänen poikansa Jigme Ngapo lähti Kiinasta 1980-luvulla ja työskenteli sittemmin tiibetiläisjärjestöissä Yhdysvalloissa. ==Lähteet== == Aiheesta muualla == Luokka:Tiibetiläiset henkilöt Luokka:Kiinalaiset poliitikot Luokka:Vuonna 1910 syntyneet Luokka:Vuonna 2009 kuolleet
Alex Landenburg

pienoiskuva|Alex Landenburg, Luca Turillin Rhapsody Live Münchenissä vuonna 2016. Alexander ”Alex” Landenburg (s. 30. lokakuuta 1979) on saksalainen rumpali, joka soittaa muun muassa yhtyeissä At Vance, Axxis ja Mekong Delta. Hän esiintyi myös Annihilatorin vuoden 2007 kiertueella, ja marraskuussa 2010 hän korvasi sairastuneen maanmiehensä Jörg Michaelin Stratovariuksen kiertueella. Landenburg käyttää Meinlin symbaaleja ja DrumCraftin rumpuja. Soittamisen ohella hän toimii soitonopettajana. == Julkaisut == * At Vance: Ride the Sky (2009) * Axxis: Utopia (2009) * Mekong Delta: Wanderer on the Edge of Time (2010) == Lähteet == == Aiheesta muualla == * Luokka:Saksalaiset rumpalit Luokka:Vuonna 1979 syntyneet Luokka:Elävät henkilöt
Rendsburg-Eckernförde

Rendsburg-Eckernförde () on piirikunta Schleswig-Holsteinin osavaltiossa Pohjois-Saksassa. Se rajautuu pohjoisessa Schleswig-Flensburgin piirikuntaan, idässä Plönin piirikuntaan sekä Kielin ja Neumünsterin piirittömiin kaupunkeihin, kaakossa Segebergin piirikuntaan, etelässä Steinburgin piirikuntaan ja lännessä Dithmarschenin piirikuntaan. Piirikunnan pinta-ala on noin 2 185 neliökilometriä ja asukasluku 270 542 vuonna 2010. Rendsburg- Eckernförden pääkaupunki on noin 28 000 asukkaan Rendsburg. == Lähteet == == Aiheesta muualla == * Piirikunnan viralliset kotisivut Luokka:Schleswig- Holsteinin piirikunnat
Vuorikyy

Vuorikyy (Montivipera xanthina syn. Vipera xanthina) on yksi pienimpiä kyylajeja. == Levinneisyys == Vuorikyy elää Länsi-Turkissa ja joillakin Kreikan saarilla. Vuorikyy suosii kallioita ja kiven lohkareiden rakoja. == Tuntomerkit == Vuorikyyn tunnistaa pienistä sarvista pään päällä. Se on kokonaan tummanruskea. Se sihisee erittäin kovaa. Laji kasvaa noin 70–95 cm pitkäksi ja painaa 0,5–1,5 kg. == Ravinto == Vuorikyy syö pienjyrsijöitä, liskoja ja hyönteisiä. == Myrkyllisyys == Vuorikyyn myrkky on voimakkaampaa kuin suomalaisen kyyn (Vipera berus) myrkky. Myrkkyhampaat ovat noin 1 cm:n pituiset. Myrkkyyn voi kuolla ilman hoitoa, jopa aikuinenkin. Useimmiten ilman hoitoa myrkkyä saanut halvaantuu. Vuorikyyn myrkky on hermomyrkky eli se vaikuttaa keskushermostoon. Vuorikyyn myrkkyä käytetään lääkkeenä muun muassa Alzheimerin taudissa. Vastamyrkkyä vuorikyyn puremaan on saatavilla. == Aistit == Vuorikyy on kuuro, mutta aistii maan tärähtelyn. == Lähteet == Matelijat ja sammakkoeläimet-kirja, dangerous animals-kirja, world aniamals-kirja, katseenvangitsijat-kirja. === Viitteet === == Aiheesta muualla == *Laji.fi: Montivipera xanthina *ITIS: Montivipera xanthina *The University of Adelaide, Australia, Clinical Toxinology Resources: Montivipera xanthina Luokka:Kyykäärmeet
Somdev Devvarman

Somdev Kishore Devvarman (s. 13. helmikuuta 1985 Assam) on intialainen tennispelaaja. Parhaimmillaan hän on ollut kaksinpelissä ATP-listan sijalla 62 heinäkuussa 2011. Hän ei ole voittanut yhtään ATP-turnausta, mutta pääsi finaaliin Johannesburgin turnauksessa helmikuussa 2011. Grand Slam -turnauksissa Devvarman on päässyt parhaimmillaan toiselle kierrokselle Yhdysvaltain avoimissa 2009, Wimbledonissa 2011, Australian avoimissa 2013 sekä Ranskan avoimissa 2013. == Lähteet == == Aiheesta muualla == * Somdev Devvarman profiili ATP:n kotisivuilla Luokka:Intialaiset tennispelaajat Luokka:Vuonna 1985 syntyneet Luokka:Elävät henkilöt
In-N-Out Burger

In-N-Out Burger on yhdysvaltalainen pikaruokaketju, jonka perustivat 1948 Harry ja Esther Snyder Baldwin Parkissa Kaliforniassa. Ketju on toiminut alusta saakka perheyrityksenä, eikä se harjoita franchising-ketjutoimintaa. Alun perin pelkästään Kaliforniassa toiminut yritys on sittemmin laajentunut myös Nevadaan, Arizonaan ja Utahiin, ja sillä on yli 240 pikaravintolaa. Yrityksen tunnuslause on ”Quality you can taste” (). Laatukäsitettä korostetaan valmistamalla ranskalaisten perunoiden valmistaminen tuoreista perunoista siten, että ne kuoritaan, pilkotaan ja paistetaan asiakkaiden nähtävissä. Pihveissä käytettävää lihaa ei ole koskaan pakastettu. Ketju tarjoaa ainoastaan kolmea erilaista hampurilaista, mutta näiden lisäksi aterian sisältöön voi vaikuttaa Not-So-Secret Menun tilauskoodeilla, joiden merkitys on selitetty ainoastaan yrityksen verkkosivuilla. Tämän lisäksi yksi pikaruokaketjun ominaispiirteistä on perustajan henkilökohtaisten näkemysten esilläolo. Juomamukeihin ja kääreisiin on painettu erinäisiä Raamatun jakeita, ja useiden ketjun ravintoloiden edustalle istutetut kaksi ristissä olevaa palmupuuta viittaavat Stanley Kramerin ohjaamaan Mieletön, mieletön maailma -elokuvaan, joka on perustaja Harry Snyderin suosikki. Elokuvassa aarre löytyy ristikkäin olevien palmupuiden alta. == Lähteet == == Aiheesta muualla == * In-N-Out Burgerin kotisivut Luokka:Yhdysvaltalaiset pikaruokaketjut
Ostholstein

Ostholstein () on piirikunta Schleswig-Holsteinin osavaltiossa Pohjois- Saksassa. Se rajautuu lännessä Plönin ja Segebergin piirikuntiin, lounaassa Stormarnin piirikuntaan ja etelässä Lyypekin piirittömään kaupunkiin. Piirikunta on pinta-alaltaan 1 391 neliökilometriä ja sen asukasluku oli 204 233 vuonna 2010. Piirikunnan pääkaupunki on Eutin. == Lähteet == == Aiheesta muualla == * Piirikunnan viralliset kotisivut Luokka:Schleswig-Holsteinin piirikunnat
Varsovan kansallisstadion

Varsovan kansallisstadion on jalkapallostadion, joka avattiin tammikuussa 2012. Stadion valmistui jalkapallon EM-kisoihin 2012. Sen yleisökapasiteetti on 58 580, mikä tekee siitä Puolan suurimman jalkapalloareenan. Se toimii Puolan jalkapallomaajoukkueen kotikenttänä. Eurooppa-liigan 2014–2015 loppuottelu pelattiin stadionilla. Kuva:BudowaStadionuNarodowego 20110611.jpg|Rakennustyöt lokakuussa 2010 Kuva:Narodowy- otwarcie19.JPG|Iltavalaistus ottelun aikana Kuva:Warsaw National Stadium before Germany - Italy (6).jpg|Katsomonäkymä ==Lähteet== Luokka:Puolan jalkapallostadionit Luokka:Varsovan rakennukset ja rakennelmat Luokka:Varsovan urheilu
Hausjärven vaakuna

Hausjärven vaakuna on Hausjärven kunnan tunnus. Vaakunan vinoristi kuvastaa kunnan aiempaa asemaa valtateiden risteyksessä, ja sen tähti viittaa Suomen ensimmäiseen kansakouluun, vuonna 1856 kenraaliluutnantti Johan Reinhold Munckin perustamaan Eskon kouluun; vaakunan tähti on peräisin hänen sukunsa vaakunasta. Vaakunan selitys on ”punaisessa kentässä vinoristi ja lakipisteessä tähti, kaikki hopeaa.” Vaakunan on suunnitellut Olof Eriksson, ja Hausjärven kunnanvaltuusto hyväksyi sen kokouksessaan 9. joulukuuta 1952. Sisäasiainministeriö vahvisti vaakunan käyttöön 20. huhtikuuta 1953. == Lähteet == * * * Hausjärvi Vaakuna
Poznańin kunnallisstadion

Poznańin kunnallisstadion () on jalkapallostadion Poznańin kaupungissa Puolassa. Stadion on valmistunut vuonna 1980, mutta se uudistettiin 2000-luvulla. Stadion oli yksi Jalkapallon EM-kilpailujen 2012 ottelupaikoista. ==Lähteet== Luokka:Puolan jalkapallostadionit Luokka:Poznańin urheilu
Plön (piirikunta)

Plön on piirikunta Schleswig-Holsteinin osavaltiossa Pohjois-Saksassa. Se rajautuu lännessä Rendsburg-Eckernförden piirikuntaan sekä Kielin ja Neumünsterin piirikunnattomiin kuntiin, etelässä Segebergin piirikuntaan ja idässä Ostholsteinin piirikuntaan. Piirikunta on pinta-alaltaan noin 1 082 neliökilometriä ja sen asukasluku oli vuonna 2010 yhteensä 134 530. Piirikunnan pääkaupunki on Plön. == Lähteet == == Aiheesta muualla == * Piirikunnan viralliset kotisivut Luokka:Schleswig-Holsteinin piirikunnat